Kyochon เป็นแบรนด์ไก่ทอดเกาหลีอีกหนึ่งแบรนด์ที่เข้ามาตีตลาดในเมืองไทยนะคะ  ช่วงแรกทีเข้ามาชิมลางตลาด  มีเปิดเพียงไม่กี่สาขาทำให้ไม่ค่อยเป็นที่รู้จักเท่าที่ควรค่ะ  ต่อมามีการส่งต่อให้บริษัทเจ้าใหม่เข้ามาดูแลแบรนด์แทน  ทำให้เราเห็นการรุกตลาดที่จู่โจมมากขึ้น  ขยายสาขามากขึ้น  จนทำให้เป็นที่รู้จักในวงนักชิมมากขึ้นค่ะ

=-= สถานที่ตั้ง =-=

สาขาที่แอมมาลองอยู่ใจกลางแหล่งวัยรุ่นอย่างสยามสแควร์ค่ะ  ร้านตั้งอยู่ที่ชั้น 1 ของอาคาร Digital gateway โดยจะตั้งติดกับประตูทางเข้าฝั่งสยามสแควร์ (ฝั่งร้าน milk plus)  สาขานี้จะมีสองชั้น  แต่จะมีทางเข้าที่ชั้นล่างชั้นเดียวค่ะ

การเดินทางมาdigital gateway เรียกว่าค่อนข้างสะดวกเลย  เพราะตั้งอยู่กลางสยามสแควร์  ถ้ามาด้วยรถไฟฟ้าสามารถลงที่สถานีสยามแล้วเดินทะลุทางเชื่อมเข้าห้างได้เลยค่ะ

=-= บรรยกาศ =-=

เนื่องจากอยู่กลางสยามแหล่งค่าที่มหาโหด   space ที่นั่งเลยค่อนข้างแออัดนิดๆค่ะ  จะมีโต๊ะวางแทรกไปตามทางเดินมุมต่างๆของร้าน  ทำให้รู้สึกว่านั่งไม่ค่อยสบายเท่าไร  เหมาะกับมาทานกลุ่ม 2-4 คน  รีบทานให้เสร็จแล้วไปค่ะ  ลูกค้าส่วนใหญ่จะเป็นวัยรุ่นนักเรียนนักศึกษาค่ะ

=-= เมนูที่ชิม =-=

แอมซื้อดีลมาชิมค่า  เลยได้ลองเป็น set ตามที่ดีลจัดไว้  เป็นชุดข้าวไก่ผัดซอส  และไก่ sal sal  และน้ำอัดลม 1 แก้ว  ตอนแรกตั้งใจว่าจะสั่ง spicy sauce  แต่หมดไปก่อนค่ะ  เลยได้ลองทานเป็น soy sauce แทน

- Soy Sauce Chicken Bulgogi Rice (165B) เป็นเนื้อไก่ผัดใส่ soy sauce แบบเกาหลีสูตรเฉพาะของทางร้าน ใส่หอมใหญ่กับพริกหยวก  ทานกับข้าวอบเนย  มองปราดแรกเหมือนไก่ผัดเปรี้ยวหวานมาก  แต่ชิมดูเป็นซอสซีอิ๊วผสมเครื่องเทศเกาหลีเค็มๆหวานๆ  ข้าวอบเนยก็นุ่มๆหอมเนยอ่อนๆจานนี้อร่อยใช้ได้ เป็นรสที่เด็กๆน่าจะชอบกันแต่ติดว่าราคามันแรงไปนิดนะ

- ไก่ sal sal (5ชิ้น/145B) เป็นไก่ทอดแบบไม่มีกระดูกเคลือบด้วยเมล็ดข้าวไก่หลีแล้วนำไปทอด  ทำให้ได้หน้าตาไก่ปุ่มป่ำๆ ที่เราแอบเรียกเองว่าไก่สาคู555  ซึ่งไม่ใช่แค่หน้าตาเป็นตุ่มๆน่ารัก  แต่ให้รสสัมผัสที่กรอบกร้วมกว่าไก่ทอดทั่วๆไปค่ะ  เราชอบมากก  ยิ่งไปกว่านั้น  เค้ามีซอสสูตรเฉพาะให้จิ้ม  เป็นซอสที่รสสดชื่นมาก  เปรี้ยวๆหวานๆ  ซึ่งแอมว่ารสมันใกล้เคียงกับซอสมะขามข้นๆมาก  เมนูนี้อร่อยค่ะ  แนะนำเลย

โดยรวมจัดว่าเป็นร้านอาหารที่รสชาติดีไม่เลวเลยค่ะ  ติดตรงราคาอาหารในบางเมนูมันค่อนข้่างจะรุนแรงไปนิดนึง คราวนี้ที่ไปชิมใช้ดีล  เลยยังไม่ได้ลองซีรี่ย์ไก่ทอดหลายๆตัวของทางร้านเลย   โดยเฉพาะซอสน้ำผึ้งตัวดังที่น่าลองมากๆ คราวหน้าคงต้องมาซ้ำอีกสักรอบค่ะ